Tirslund Vindmøllelaug I/S

# Ordinære interessentskabsmøde

# 24. juni 2021

## Indledning

Det ordinære interessentskabsmøde for Tirslund Vindmøllelaug I/S blev startet klokken 19:30 den 24. juni 2021 på Markedsrestaurationen af formand Kim Wichmann Hansen.

## Dagsorden iht. vedtægter

1. Velkomst ved formanden.
2. Valg af dirigent og referent.
3. Fremlæggelse af formandens beretning til godkendelse.
4. Fremlæggelse af regnskabet for året 2020 til godkendelse.
5. Fremlæggelse af budget for året 2021 til godkendelse.
6. Fastlæggelse af udlodninger for 2021.
7. Valg af bestyrelsen, På valg er:
	* Herluf Nielsen, tilbagetræder før tid pga. personlige årsager. Bestyrelsen foreslår valg af Lars Vejrup
	* Kim Wichmann Hansen, modtager genvalg
	* Michael W. Nielsen, modtager genvalg
	* Peter Storm, modtager genvalg
8. Valg af suppleanter, På valg er:
	* Hans Gejl
	* Bent Christensen
9. Valg af revision, hidtil Brørup Revision.
10. Indkommende forslag. (Skal være bestyrelsen i hænde 8 dage før generalforsamlingen.)
11. Bestyrelsen vil gerne informere om eventuelle muligheder for salg af andele
12. Eventuelt
13. Afslutning ved formand

## Referat til de enkelte punkter på dagsordenen

1. **Velkomst ved formanden.**

Kim Wichmann Hansen (Kim), byder velkommen til det ordinære interessentsskabsmøde, som igen kan afholdes fysisk efter lempelser af Corona restriktionerne og er glad for at se de mange fremmødte. Han opfordrer til en god og konstruktiv dialog gennem hele mødet. Tager fat i dagsorden og starter på næste punkt.

1. **Valg af dirigent og referent.**

Kim anbefaler Erik Petermann som dirigent til mødet. Erik accepterer anbefalingen og forsamlingen godkender valget af Erik som dirigent. Erik starter med at konstatere at interessentskabsmødet er indkaldt rettidigt og er beslutningsdygtig iht. vedtægterne. Næste punkt er valg af referent og her melder Søren Motzkus sig som referent som forsamlingen godkender uden indvindinger.

1. **Fremlæggelse af formandens beretning til godkendelse.**

Kim fremlægger åretsberetning for 2020, som kan nærlæses i særskilt dokument, men i hovedpunkter var det følgende:

* + - Brand i transformerstationen påvirkning på økonomien
		- Besvigelse af likvider på 20 t.kr.
		- Lave afregningspriser
		- Fornuftigt niveau i vedligeholdelsesudgifterne gennem året.

# Efter fremlæggelsen har Erik Petermann et punkt han gerne vil have ført til referat, nemlig at der i vedtægterne står af bestyrelsen har ansvar for at føre en protokol over alle andelshaver. Dette mener han ikke bliver gjort, da ikke alle har fået tilsendt en mail. Dette vil han have på det skarpeste opfordrer bestyrelsen til at få styr på hurtigst muligt, idet interessenterne jf § 7 hæfter personligt og solidarisk for interessentskabet. Bestyrelsen var enig i ansvaret, men gav også udtryk for at det nogle gange kunne være praktisk meget svært at ajourføre denne. Det påhviler Andelshaverne at oplyse ændringer. Efter dette blev beretningen godkendt af forsamlingen.

1. **Fremlæggelse af regnskabet for året 2020 til godkendelse.**

Søren Motzkus fremlagde regnskabet for 2020, hvor det blev fremhævet at vi i et år med lave afregningspriser stadigvæk havde formået at holder omkostningerne på et niveau, så vi kunne fremvise et overskud. Endvidere at de økonomiske konsekvenser af transformerbranden på ca. 250 t.kr., som bestyrelsen ved hårdt arbejde formåede at bevise skulle pålægges N1, som var den retmæssige ejer af transformeren. Endvidere blev der redegjort for hvordan besvigelsessagen var forløbet og hvilke værktøjer man havde brugt for at få pengene igen og handlinger som fremover bruges for det ikke skulle ske igen.

Efter dette blev regnskabet for 2020 godkendt af forsamlingen.

1. **Fremlæggelse af budget for året 2021 til godkendelse.**

Kim Wichmann Hansen fremlægger budgettet for 2021, som ligger meget godt i træd med tidligere budgetter, dog er omsætningen nedjusteret pga. de lave afregningspriser.

Efter dette blev budgettet for 2021 godkendt af forsamlingen.

1. **Fastlæggelse af udlodninger for 2021.**

Kim Wichmann Hansen fremlægger et likviditetsforecast for resten af 2021, som viser at man med de låste priser på afregningen man taget og hvis produktionen er den samme som sidste år og omkostningsniveauet bliver det samme som budgettet kan der udloddes 15 DKK a acontobeløb pr. andel i Q2, Q3 og Q4. Jf. § 9 foretages den 4. udlodning som en endelig afregning umiddelbar efter godkendelse på det ordinære interessentskabsmøde, da man altid skal have et kapitalberedskab på 450 t.kr.

Efter dette blev udlodningen for 2021 godkendt af forsamlingen.

1. **Valg af bestyrelsen, På valg er:**
	* Herluf Nielsen, tilbagetræder før tid pga. personlige årsager. Bestyrelsen foreslår valg af Lars Vejrup
		+ Lars blev valgt af forsamlingen
	* Kim Wichmann Hansen, modtager genvalg
		+ Kim blev genvalgt af forsamlingen
	* Michael W. Nielsen, modtager genvalg
		+ Michael blev genvalgt af forsamlingen
	* Peter Storm, modtager genvalg
		+ Peter blev genvalgt af forsamlingen
2. **Valg af suppleanter, På valg er:**
	* Hans Gejl
		+ Blev valgt som 1. suppleant
	* Bent Christensen
		+ Blev valgt som 2. suppleant
3. **Valg af revision, hidtil Brørup Revision.**
	* Brørup Revision blev genvalgt
4. **Indkommende forslag. (Skal være bestyrelsen i hænde 8 dage før generalforsamlingen.)**

Ingen indkomne forslag var blevet modtaget.

1. **Bestyrelsen vil gerne informere om eventuelle muligheder for salg af andele**

Bestyrelsen har tidligere år fået mange henvendelser omkring hvad møllerne ville kunne sælges for. Derfor havde bestyrelsen lavet lidt forarbejde og undersøgt med et uforpligtende tilbud fra en mulig køber hvad prisen kunne være. Det resulterede i en pris på 80 øre pr. produceret kWh, som for 2020 vil give en pris på ca. 2,2 mio. kr. for en pris pr. andel på 660 kr. Bestyrelsen har ikke nogen anbefaling til om man burde sælge til denne pris, da det for den enkelte andelshaver afhænger af mange individuelle forhold. Derfor ville bestyrelsen blot have en tilkendegivelse på om det var noget man skulle holde øje med og evt. gå videre med.

Der var ikke den store opbakning til at undersøge disse muligheder yderligere, hvorfor disse undersøgelser stopper indtil andet besluttes.

1. **Eventuelt**
	* + Erik Petermann pointerede endnu engang omkring bestyrelsens ansvar i forbindelse med at føre en protokol over andelshaverne.
		+ Erik Petermann synes endvidere at bestyrelsen skulle tage ansvar for hjemmesiden og få den opdateret sammen med disse dokumenter som er forældet. Dette har bestyrelsen taget til sig og ville undersøge nærmere
		+ Erik Petermann pointerede at agenden var forkert formuleret, da man ikke informerede om salg af andele, men af møllerne. Dette har styrelsen taget til sig og undskyldt overfor forsamlingen.
		+ En spurgte om man løbende kunne blive informeret omkring hvilken afregningspris, der var for de enkelte måneder. Kim svarede at man ville kunne se den på diverse hjemmesider, men ikke noget bestyrelsen ville sende ud eller informere om løbende.
		+ Lars Olsen, ville høre hvad levetiden på møllerne er og hvad prisen fx er om 12 år. Kim forklarede at levetiden er lige så længe som man gider smide penge efter reparationer og værdien om 12 år umuligt at sige noget om, da den typisk afhænger af afregningsprisen om 12 år.
2. **Afslutning ved formand**

Kim Wichmann Hansen takkede for god dialog og deltagelse under alle punkter på dagsordenen, samt bød på kage og kaffe inden forsamlingen tog hjem.

## Mødet hæves

Mødet blev hævet klokken 22:00 af Kim Wichmann Hansen.

| Referat er sendt af: | Søren Motzkus |
| --- | --- |
| Godkendt af: | Dirigent Erik Peterman |